হাসনের মতে, "উমাইয়া যুগের সবচেয়ে দক্ষ গভর্নরদের একজন" যিয়াদের "গভর্নর হিসেবে তার প্রতি অর্পিত দায়িত্বের সাথে যথেষ্ট ভালো বোঝাপড়া ছিল এবং শাসক হিসেবে দায়িত্ব পালনের বিষয়ে তিনি তার উত্তরসূরীদের উপর ব্যাপক প্রভাব রেখেছিলেন"। কেনেডির মতে, খুরাসানে ইরাকী আরব সেনাদের বসতি স্থাপনের জন্য গৃহীত পদক্ষেপ " ইসলামের ইতিহাসে অত্যন্ত গুরুত্বপূর্ণ প্রভাব বিস্তার করেছিল"। এসব বসতিস্থাপনকারীদের "আহলে খুরাসান" নামে পরিচিতি পাওয়া উত্তরসূরীরা ৭৫০ খ্রিস্টাব্দে আব্বাসীয় সেনাবাহিনীর অংশ হিসেবে যুদ্ধ করে উমাইয়া খিলাফতকে নিশ্চিহ্ন করে দিয়েছিল। স্ব-স্ব ক্ষেত্রে প্রভাবশালী হুজর্ ও তার ছয় পক্ষাবলম্বীর হত্যাকান্ড কুফায় তাদের জ্ঞাতীগোষ্ঠীর মধ্যে গভীর অসন্তোষের জন্ম দেয়। এই ঘটনা আসন্ন আলীয়পন্থী অভ্যূল্থানের সংকেত দিচ্ছিল হুজরের মৃত্যু ইসলামের ইতিহাসের প্রথম রাজনৈতিক হত্যাকান্ড এবং শিয়া মুসলিমরা হুজর ও তার সঙ্গীদের শহীদ হিসেবে গণ্য করে। যিয়াদের বিরুদ্ধ তথাকথিত অভিযোগ ছিল তিনি আলীয় সমর্থকদের ক্রশবিদ্ধ করে হত্যাসহ তাদের বিরুদ্ধে নানা নিষ্ঠুর উপায় অবলম্বন করেছিলেন।